b'\n_START_ARTICLE_\nAvf\xc3\xb8ring\n_START_SECTION_\nRelatert terminologi\n_START_PARAGRAPH_\nDen vitenskapelige spesialitet som studerer avf\xc3\xb8ring kalles skatologi. Et annet ord for avf\xc3\xb8ring eller f\xc3\xa6ces er ekskrement. Ordet dritt er et vulg\xc3\xa6rt navn for avf\xc3\xb8ring. M\xc3\xb8kk er et ord som har en n\xc3\xb8ytral konnotasjon brukt i landbruket men ellers oppfattes som nedsettende. Det er spesielt for ord som er synonymer til avf\xc3\xb8ring at de oftere brukes i overf\xc3\xb8rt (nedsettende) betydning enn det de reelt beskriver._NEWLINE_Avf\xc3\xb8ring kan bli brukt til mer enn bare \xc3\xa5 fastsl\xc3\xa5 dyrs matvaner. DNA fra celler som l\xc3\xb8sner fra tarmslimhinnen og metabolitter fra ulike hormoner kan brukes til \xc3\xa5 identifisere genetiske forskjeller henholdsvis stress._NEWLINE_Koprofagi er praksisen med \xc3\xa5 spise avf\xc3\xb8ring. Dette er uvanlig, men noen planteetere med en diett som er rik p\xc3\xa5 fiber og fattig p\xc3\xa5 proteiner (som f.eks. kaniner) spiser sin egen avf\xc3\xb8ring som en normal del av stoffskiftet. Plantedeler som dyret fort\xc3\xa6rer blir ford\xc3\xb8yd i to omganger, der produktet av den f\xc3\xb8rste blir gjenfort\xc3\xa6rt direkte fra anus. Etter at materialet er gjenfort\xc3\xa6rt blir de uford\xc3\xb8yelige planterestene utskilt og blir latt i fred._NEWLINE_Koprofili, ogs\xc3\xa5 kjent som fekofili, er seksuell tiltrekning til fekalt materiale._NEWLINE_Koprofobi, ogs\xc3\xa5 kjent som fekofobi, er en sterk frykt for avf\xc3\xb8ring eller generelt menneskelige ekskrementer._NEWLINE_Forsteinet avf\xc3\xb8ring er kjent som koprolitter og danner en viktig klasse av gjenstander som studeres av feltet paleontologi.\n_START_SECTION_\nFekal forurensning\n_START_PARAGRAPH_\nEn kjapp pr\xc3\xb8ve p\xc3\xa5 fekal kontaminsasjon av vannkilder eller jord gj\xc3\xb8res ved \xc3\xa5 unders\xc3\xb8ke om det finnes E. coli-bakterier ved hjelp av MacConkey agar-plater eller petrisk\xc3\xa5ler. E. coli-bakterier er de eneste som danner r\xc3\xb8de kolonier ved temperatur omkring 43 \xc2\xb0C over natten._NEWLINE_Mens nesten alle stammer av E. coli er harml\xc3\xb8se, er deres n\xc3\xa6rv\xc3\xa6r imidlertid et vitne om fekal kontaminasjon og dermed en stor mulighet for at andre, farligere organismer ogs\xc3\xa5 er tilstede.\n_START_SECTION_\nMenneskelig avf\xc3\xb8ring\n_START_PARAGRAPH_\nMenneskelig fekalt materiale varierer betydelig i utseende, avhengig av kosthold og helse. Normalt er fekaliene halvfaste og omgitt av et lag av slim. Den brune fargen kommer av en kombinasjon av galle og d\xc3\xb8de r\xc3\xb8de blodlegemer. Hos et nyf\xc3\xb8dt barn er avf\xc3\xb8ringen til \xc3\xa5 begynne med gulgr\xc3\xb8nn etter mekonium. Denne fargingen skyldes tilstedev\xc3\xa6relse av galle alene. Etter hvert som kroppen begynner \xc3\xa5 avst\xc3\xb8te overskuddet av d\xc3\xb8de r\xc3\xb8de blodlegemer f\xc3\xa5r den sitt kjente brune utseende, hvis ikke barnet begynner \xc3\xa5 die, da forblir den myk, avfarget gul med en ikke-ubehagelig duft inntil babyen begynner \xc3\xa5 spise betydelige mengder annen mat. Gjennom livet til et vanlig menneske kan man regne med \xc3\xa5 oppleve mange typer avf\xc3\xb8ring. En \xc2\xabgr\xc3\xb8nn\xc2\xbb og noen ganger \xc2\xableireaktig\xc2\xbb utseende avf\xc3\xb8ring er resultatet av mangel p\xc3\xa5 avst\xc3\xb8tte blodlegemer. Dette skyldes galleoverbelastning og er sv\xc3\xa6rt sjelden og ikke en helserisiko. S\xc3\xa5 enkle problemer som alvorlig diar\xc3\xa9 kan gi blod i avf\xc3\xb8ringen. Uford\xc3\xb8yde matrester som ofte kan finnes i menneskelig avf\xc3\xb8ring er fr\xc3\xb8, n\xc3\xb8tter, korn og b\xc3\xb8nner, i hovedsak p\xc3\xa5 grunn av det h\xc3\xb8ye fiberinnholdet i disse matslagene.'